Erik Satie

Erik Satie (* 17. máj 1866, Honfleur, Francúzsko† 1. júl 1925, Paríž, Francúzsko) bol francúzsky skladateľ a klavirista. Satie mal veľký vplyv na vývoj hudby v 20. storočí vo Francúzsku. Už v 90. rokoch 19. storočia bol považovaný za jedného z najoriginálnejších skladateľov svojej doby. Okolo roku 1910 jeho hudba čiastočne zmenila charakter a napokon sa stal vzorom pre mnohých skladateľov mladšej generácie. Mnohé jeho skladby boli objavené alebo uvedené až po jeho smrti.

 Životopis 
Erik Satie sa narodil v Honfleur neďaleko mesta Le Havre 17. mája 1866. Napriek tomu, že bol v roku 1881 označený za najlenivejšieho študenta na parížskom konzervatóriu, bol Satie nadaným klaviristom. V roku 1890 bol angažovaný ako hudobný riaditeľ bohémskeho kabaretu Chat Noir na Montmartri. Satie skomponoval už svoje tri známe klavírne skladby Gymnopédies, ktoré boli dokončené na jar 1888.

Jeho priateľ a kolega skladateľ Claude Debussy nazval Satieho „predchodcom“ ako uznanie jeho harmonických inovácií a inokedy by ho opísal ako „jemného stredovekého hudobníka strateného v tomto storočí“. V skutočnosti Satie predvídal mnohé vývojové trendy v hudbe 20. storočia, od chromatizmu cez serializmus až po minimalizmus, a využil jednoduchosť, hospodárnosť a vtip.

Satieho odkaz v hudbe je hlboký a jedinečný. Nadčasová a ojedinelá kvalita väčšiny jeho diel sa stala kľúčovým vplyvom na neskorších skladateľov, akým bol napríklad John Cage. Satie úzke spolupracoval s Jean Cocteau a zoskupením Parížskej šestky.

Satieho smrť bola oznámená 1. júla 1925 o 20:00, zomrel na cirhózu pečene. Dosiahol iba 59 rokov a pohreb sa konal 6. júla na cintoríne v Arcueil.

 Tvorba (výber) 
Zdroj:
 1887: Sarabandes
 1888: Gymnopédies
 1893: Vexations
 1903: Trois morceaux en forme de poire
 1904: Le Piccadilly
 1913: Embryons desséchés
 1917: Sonatine bureaucratique

 Referencie 

 Iné projekty 

 Externé odkazy 
 Oficiálny web
 Erik Satie v Encyclopædia Britannica
 Erik Satie v Encyclopædia Universalis
 Erik Satie v Discogs

Kategória:Francúzski hudobní skladatelia
Kategória:Francúzski klaviristi
Kategória:Úmrtia na cirhózu pečene